ཀྲུང་གོ་བོད་རིག་པ་ཞིབ་འཇུག་ལྟེ་གནས་ཀྱི་སྤྱི་ཁྱབ་ཀན་ཧྲི་དགྲ་འདུལ་གྱིས་བོད་རིག་པའི་ཞིབ་འཇུག་ལས་དོན་གྱིས་ཐོག་མཐའ་བར་གསུམ་དུ་ཆབ་སྲིད་ཀྱི་ཁ་ཕྱོགས་ཡང་དག་མཐའ་འཁྱོངས་བྱ་རྒྱུ་དེ་བོད་རིག་པའི་ཞིབ་འཇུག་ལས་དོན་ལ་སྐུལ་འདེད་གཏོང་བའི་སྔོན་འགྲོའི་ཆ་རྐྱེན་ཨང་དང་པོར་བརྩི་བ་དང་།ཐོག་མཐའ་བར་གསུམ་དུ་དངོས་ཡོད་ཀྱི་ཞབས་ཞུ་དེ་བོད་རིག་པའི་བྱ་གཞག་གསར་གཏོད་འཕེལ་རྒྱས་ཀྱི་གཞི་རྩའི་ཕྱོགས་སྟོན་དུ་བརྩི་བ།ཐོག་མཐའ་བར་གསུམ་དུ་ཤེས་ལྡན་མི་སྣའི་དཔུང་ཁག་འཛུགས་སྐྱོང་ལ་ཤུགས་སྣོན་རྒྱག་རྒྱུ་དེ་བོད་རིག་པའི་བྱ་གཞག་རྒྱུན་མཐུད་འཕེལ་རྒྱས་ཀྱི་རྩ་བའི་འགན་ལེན་དུ་བརྩི་བ།ཐོག་མཐའ་བར་གསུམ་དུ་སྣེ་ཁྲིད་མཐུན་སྦྱོར་གྱི་ནུས་པ་འདོན་སྤེལ་བྱ་རྒྱུ་དེ་བོད་དང་འབྲེལ་བའི་ལས་དོན་གྱི་སྤྱི་ཡོངས་ལ་ཞབས་འདེགས་ཞུ་བའི་འགན་འཁྲི་གལ་ཆེན་དུ་བརྩི་དགོས་པ་བཅས་བཏོན་པ་རེད།